નૉર્મલ મેકઅપમાં આઇબ્રોને સૉફ્ટ લુક આપવામાં આવે છે, પણ અરેબિયન મેકઅપમાં આઇબ્રોને બહુ થિક અને હેવી લુક આપવામાં આવે છે. મેકઅપમાં આઇબ્રોને મલ્ટી લેયર કરવામાં આવે છે. જેમ કે પહેલાં બેઝ કલર એના પછી કલરનો બીજો બેઝ, એ પછી ત્રીજો અને ચોથો. આમ આઇ-લાઇનરના ત્રણથી ચાર કોટ લગાવવામાં આવે છે. એ પછી ગ્લિટર લગાવવામાં આવે છે. અરેબિયન આઇ-મેકઅપમાં મૅટ આઇ-શૅડો નથી ચાલતો, એમાં તમને બધી પ્રોડક્ટ શાઇની જ જોઈએ. કોઈનું નાક જો જાડું અથવા ચપટું હોય એવી મહિલાઓને આ મેકઅપ સારો નથી લાગતો. અરેબિયન મેકઅપ કરતા સમયે તમે જે બ્રશ વાપરો છો એ સારી ગુણવત્તાવાળું હોવું જોઈએ. એ સિવાય આંખોને લગતી બધી મેકઅપ પ્રોડક્ટ સારી ગુણવત્તાવાળી હોવી જોઈએ. જો તમે રસ્તાની સસ્તી પ્રોડક્ટથી આઇ-મેકઅપ કરશો તો તમને આંખોમાં ઇન્ફેક્શન થઈ શકે છે, કેમ કે એમાં આપણે આંખો પર મેકઅપની મલ્ટી લેયર લગાડીએ છીએ. આ મેકઅપ તમને બોલ્ડ લુક આપે છે એટલે આંખોની સાથોસાથ લિપસ્ટિક પણ બોલ્ડ કલરની કરવી.